Aamos Korhonen

**Aamos Korhonen** on Bertan paras ystävä, herra Väänäsen henkivartija, uus-punaisten jäsen ja Markus Jalavan ja Aronmäen toinen kasvattaja.

## Persoona

Aamos on hauska ja rento kaveri. Hän tulee toimeen lähes kaikkien kanssa ja hänestä pidetäänkin. Aamos on ilkikurinen, mutta ei mene niin pitkälle, että hänelle oikeasti suututtaisiin. Kaikki ymmärtävät hänen kiusantekonsa olevan hyväntahtoista. Hän pyrkii pitämään tunnelman keveänä ja kaikki tyytyväisinä.

Aamos on kärsivällinen, kunnes ei ole. Hän on iso ja vahva ja tietää sen. Aamos ei pelkää käyttää voimaansa hyödyksi, oli sitten kyse vain pelottelusta vai kunnon yhteenotosta. Varsinkin nuorempana Aamos oli jatkuvasti haastamassa riitaa. Vaikka hän on rauhoittunut iän myötä, hän janoaa yhä kunnon tappelua.

Aamos on idealistinen ja on omistanut ison osan elämästään aatteilleen.

## Ulkonäkö

Aamos on pitkä (noin 190cm) ja ylipainoinen valkoihoinen mies. Hänellä on tummanruskeat hiukset ja tuuhea parta. Aamoksen nenä on murtunut ja luutunut pahasti vinoon.

## Taidot ja harrastukset

Aamos on hyvä kokki ja hän on opettanut (yritysten ja välillä erittäin pahoin erehdyksin) itsensä eräänlaiseksi fysioterapeutiksi. Aamoksen silmät ovat ruskeat.

## Suhteet

### Berta Aarniotaival

*"Älä kuule turhaan jännitä. Bertan ystävät ovat minunkin ystäviäni."*

*-Aamos Riitasoinnulle kirjassa "Jänis, joka löysi hampaansa"*

Aamos ja Berta ovat parhaat ystävät. He ovat äärimmäisen erilaiset ihmiset, mutta tulevat silti mainiosti toimeen. Aamos toimii jatkuvasti sovittelijana Bertan ja herra Väänäsen välillä, eikä voi olla toivomatta, että Berta olisi yhteistyökykyisempi.

### Herra Väänänen

Aamos toimii herra Väänäsen henkivartijana, kokkina ja fysioterapeuttina. Herra Väänänen pelasti Aamoksen, kun Aamos oli vielä nuori. Aamos on äärimmäisen kiitollinen ja ihailee Väänästä suuresti. Berta saattaa olla Aamoksen paras ystävä, mutta Aamoksen uskollisuus on aina Väänäsen puolella. Vuosien varrella heidän välilleen on kehittynyt syvä kumppanuus. He kasvattivat Jalavan ja Tuomaksen yhdessä.

### Markus Jalava

*Kiva nähdä, poika”, Aamos vastasi silmiään kiivaasti räpytellen, “On sinua kuule kaipailtu”, hän kurtisti kulmiaan, “Ootko sinä kasvattanut viikset?”*

*-Aamos Jalavalle kirjassa "Jänis, joka löysi hampaansa"*

Markus on käytännössä Aamoksen poika. Aamos on äärettömän kärsivällinen Jalavan sekoilun kanssa ja näkee itsensä miehessä. Hän toivoo poikansa rauhoittuvan iän myötä.

### Tuomas Aronmäki

*“Herra Väänänen on yleensä vieraanvaraisempi”, Aamos sanoi, “Juhlapyhät ovat hänelle hankalia juuri nyt. Kuolemantapaus perheessä.”*

*-Aamos Riitasoinnulle kirjassa "Jänis, joka löysi hampaansa"*

Tuomas oli Aamoksen vanhempi kasvattipoika. Tuomas ei muistuttanut häntä persoonaltaan yhtä paljoin kuin Jalava, mutta oli eritäin läheinen Aamoksen kanssa. Aamos on murtunut Tuomaksen kuolemasta, mutta yrittää etäännyttää itsensä siitä. Hän keskittyy lohduttamaan Väänästä ja Markusta ja yrittää teeskennellä, ettei kyseessä ole hänenkin surunsa.

### Riitasointu

*"Tiiätkö, useimmat lapset tyytyvät polttamaan roskakatoksen, kun sattuu huono päivä."*

*-Aamos Riitasoinnulle kirjassa "Jänis, joka löysi hampaansa"*

Aamos tutustui Riitasointuun Bertan kautta. Hän auttoi Jalavan kanssa Riitasoinnun turvaan Robinin murhan jälkeen. Aamos pitää Riitasoinnusta, vaikka pitääkin häntä turhan uhkarohkeana. Hän ei voi olla ihailematta tyttöä, vaikka yrittääkin piilotella asiaa. Hän ei halua rohkaista Riitasointua tekemään jotain vastaavaa uudestaan.